# Kasutusjuhend

# Arvuti VAIO Fit 14E/15ESVF1421/SVF1521

Prindi

## Märkused SD-mälukaartide kasutamise kohta

Enne SD-mälukaartide kasutamist lugege järgmisi ettevaatusabinõusid.

- Hoidke SD-mälukaarti lastele kättesaamatus kohas. Allaneelamise oht.

- Ärge puudutage SD-mälukaardi konnektorit sõrmede ega metallobjektidega.

- SD-mälukaart sisaldab õrnu elektroonilisi osasid. Ärge lööge, painutage ega laske sel kukkuda.

- Ärge võtke SD-mälukaarti lahti ega muutke seda.

- Ärge tehke SD-mälukaarti märjaks.

- Ärge kasutage ega hoidke seda kohas, kus on järgmised tingimused.

  - Väga kõrge temperatuur, näiteks päikese kätte pargitud autos.

  - Otsene päikesevalgus.

  - Suur niiskus või söövitavad ained.

  - Liigne tolm.

- Kasutage kindlasti SD-mälukaarti ja adaptereid, mis ühilduvad standarditega, mida teie VAIO arvuti toetab. Ühildumatud kaardid ja adapterid võivad pessa kinni jääda, kahjustades arvutit.

- Andmeid ei saa kirjutada kirjutuskaitstud SD-mälukaardile.

- Soovitatav on olulistest andmetest teha varukoopia.

- Salvestatud andmed võivad kaduma minna või olla rikutud järgmistel juhtudel.

  - SD-mälukaart eemaldatakse arvutist või lülitatakse VAIO arvuti välja siis, kui käib SD-mälukaardi andmete lugemine või kirjutamine.

  - Kasutate SD-mälukaarti kohas, kus staatiline elekter või elektrilised häired võivad kaarti segada.

- SD-mälukaardi kaasaskandmisel pange see kindlasti ümbrisesse, et vältida staatilist elektrit.

- Enne SD-mälukaardi kasutamist muus seadmes kui arvuti (nt digikaamera või kaasaskantav muusikamängija), vormindage SD-mälukaart seadme abil.

  Mõned seadmed ei pruugi arvutite failivormingut toetada ja kuvavad teate SD-mälukaardi vormindamise soovitusega. Sellisel juhul kopeerige andmed kaardilt oma VAIO arvutisse ja vormindage kaart seadmega. Vormindamisel kustutatakse kõik SD-mälukaardil olevad andmed.

  Lisateavet vaadake seadmega kaasasolevast juhendist.

- Ärge sisestage võõrkehi SD-mälukaardi pessa.

- SD-mälukaardi pesa saab kasutada ainult toetatud mälukaartide lugemiseks/kirjutamiseks ja seda ei saa kasutada muudel eesmärkidel.

- SD-mälukaarte (kuni 2 GB), SDHC-mälukaarte (kuni 32 GB) ja SDXC-mälukaarte (kuni 128 GB), mis on saadaval 2013. jaanuari seisuga, on kontrollitud ja leitud, et need ühilduvad teie VAIO arvutiga. Siiski ei ole garantiid, et arvutiga ühilduvad kõik SD-mälukaardid, SDHC-mälukaardid või SDXC-mälukaardid.

- VAIO arvuti SD-mälukaardi pesa ei toeta SD-mälukaardi, SDHC-mälukaardi ega SDXC-mälukaardi autoriõiguste kaitse funktsiooni.

- Ärge proovige sisestada mälukaardi pessa teist tüüpi mälukaarti või mälukaardi adapterit. Ühildumatu mälukaart või mälukaardi adapter võib pessa kinni jääda, kahjustades teie VAIO arvutit.

- Mõned SD-mälukaartide tüübid, näiteks UHS-iga (funktsiooniga Ultra High Speed ehk väga kiire andmeedastusega) kaardid võivad pikaajalisel kasutamisel muutuda väga kuumaks. Sellisel juhul oodake enne mälukaardi eemaldamist, kuni see jahtub.

Tagasi lehe algusesse

### Seotud teema

- SD-mälukaartide sisestamine
- SD-mälukaartide eemaldamine

Tagasi lehe algusesse